Note: sections should start with a header in brackets header with * = 1..9. These headers are extracted and presented in the combobox. When selected all text from the header to the next one will be presented. The text may contain html tags and these will be interpreted. A blank line will be translated into
.

### Johdanto

Genealogica Grafica on kehitetty sukututkimustiedon graafiseen esittämiseen ja erityisesti julkaisemiseen internetissä. Eräät ominaisuudet ovat vain lahjoituksen tehneiden käytettävissä (katso Ohjeet).
Seuraa tarkoin näitä ohjeita kun haluat tulostaa sukupuun. Valitse haluamasi aihe alasvetolistalta tai paina Seuraava aihe siirtyäksesi eteenpäin. Kun olet käynyt läpi ohjeen kaikki kohdat, sinulla on hyvä yleiskäsitys ohjelman toiminnasta.

### Uuden graafisen esityksen aloitus

Grafiikan laatiminen lähtee liikkeelle GEDCOM tiedostosta. Sukututkimusohjelmasi tekee tiedoston (katso sen ohjeet). Sinun täytyy valita Genealogica Grafica ohjelmaan käytettävä Gedcom tiedosto. Valitse päävalikosta Tiedosto ja sitten Gedcomin luku. Ohjelma lukee Gedcomin ja etsii siinä mahdollisesti olevat virheet. Tämä vie muutamia sekunteja. Voit seurata etenemistä ikkunan alapalkista. Voit sitten valita haluamasi grafiikkatyypin päävalikon kohdasta Grafiikka (esimerkkinä käytämme esipolvikaaviota).
Tulostustiedostot tallennetaan samaan hakemistoon, jossa Gedcom-tiedostosi sijaitsee. Jos haluat ne tallennettavaksi muualle, määrittele hakemisto päävalikon kohdassa Tiedosto - Tallenna asetukset.

### Tarkista Gedcom-tiedosto

On olemassa (todennäköinen) mahdollisuus, että Gedcom-tiedostosi sisältää virheellistä, epäjohdonmukaista tai epätodennäköistä tietoa. Genealogica Grafica löytää useat näistä virheistä ja se suorittaa tarkistukset Gedcom-tiedostosi lukemisen yhteydessä. Jos virheitä löytyy, avautuu erillinen viesti-ikkuna. Klikkaamalla ikkunassa olevaa linkkiä pääset tarkastelemaan virhelistaa. Pääset virhelistalle myöhemminkin päävalikon kohdasta Näytä - Gedcom virheet.
Huomaa, että Gedcomin päiväysten tulkinta voi olla riippuvainen käyttämästäsi kielestä. Jäljempänä saat ohjeita, miten kieli otetaan huomioon mm. päiväyksissä. Sinun täytyy ehkä muuttaa näitä asetuksia ja avata sen jälkeen Gedcom uudelleen, jotta tarkistukset tapahtuvat uusien määrityksiesi mukaan.
Hyppää seuraavan aiheen yli, jos Gedcom-tiedostossasi ei ollut virheitä lainkaan.

### Tarkastele Gedcomin virheitä

Gedcomin virhelista esitetään omassa ikkunassaan. Tiedoston alussa on yleistä tietoa tarkistuksista ja tämän jälkeen seuraa ryhmiteltynä löydetyt virheet.
Raportista ilmenee vain olennainen: henkilö tai perhe, josta virhe löytyi. (Esim: lapsi syntynyt äidin kuoleman jälkeen.) Kaikissa tapauksissa annetaan linkki virheelliseen tietueeseen (henkilön tai perheen numerona). Kun klikkaat sitä, aukeaa uusi ikkuna, jossa näkyy kaikki kyseisen henkilön tai perheen Gedcom tiedot. Samalla näet näytössä perheen rakenteen. Tämä helpottaa hahmottamaan virheen sisältöä ja todenperäisyyttä sekä antamaan vinkin, miten sen voisi korjata. Yksinkertaiset virhekorjaukset voit suorittaa Gedcomin virhenäytöllä suoraan klikkaamalla ensin henkilön tai perheen numeroa ja valitsemalla uudella näytöllä Muokkaa-toiminnosta muokattavan tiedon.

### Valitse lähtöhenkilö

Aluksi sinun täytyy aina valita lähtöhenkilö. Voit tehdä valinnan eri tavoin:

- klikkaa nimilistaa ja kirjoita sukunimen alkukirjain. Jatka hiiren avulla. Havaitset, että nimet, joiden lopussa on ... 'avautuvat', jos samalla sukunimellä on useita henkilöitä.
- etsi (päävalikon kohta Etsi tai Ctrl+F). Etsi-ikkuna aukeaa ja voit kirjoittaa nimestä minkä osan tahansa ja suorittaa tuloksista valinnan.

Etsintäikkunaan voit myös syöttää Gedcomin numeron (ID) (sekä INDI että FAM). Voit haluttaessa kirjoittaa numeron eteen sen edessä olevan kirjaimen. Jos syötät hakutekijäksi kysymysmerkin, saat tuloksena henkilölistan kunkin sukupuun suuruuden (sukupolvien lukumäärän) mukaisena.

### Selaa perheitä

Huomaat, että tiedot Lähiperhe näytöllä vastaa vasemmalla olevaa nimilistaa. Voit näin ollen selata henkilöitä kahdella tapaa:

1. klikkaamalla listassa olevaa nimeä
2. klikkaamalla nimilaatikkoa Lähiperhe näytöllä.

Kokeile. Testaa myös, mitä voit tulostaa (menu Tulosta - Nykyinen näyttö).
Jos klikkaat nimilaatikoiden väliin hiiren oikealla painikkeella, saat listan äskettäin tarkastelluista henkilöistä ja pääset tarvittaessa takaisin aiempaan henkilöön klikkaamalla hänen nimeään. Tämä 'historialista' on myös valittavissa päävalikon kohdasta (Etsi).

### Tee grafiikkaesitys

Olettakaamme hetkeksi, että asetuksesi ovat kaikilta osin kunnossa käyttämäsi kielen suhteen. Tarkastellaan nyt nopeasti tarvittavia askeleita netissä julkaistavan graafisen esityksen luomiseksi. Kaikki tapahtuu todella yksinkertaisesti hiirellä klikkailemalla, kunhan olet aluksi valinnut lähtöhenkilön.

1. klikkaa välilehteä Muodosta puu ja muokkaa sitä. Myöhemmin voit palata tähän nimien muokkaamiseen sekä tekstien ja linkkien lisäämiseen.
2. klikkaa välilehteä Laadi HTML ja näytä . Näet nyt selaimessa html-tiedostot. Voit nyt myös tarkastella yhdistelmäsivua, jossa on sekä grafiikka että tekstit samassa näytössä mutta omissa kehyksissä.

### Tarkista ovatko tiedostosi oikeassa paikassa

HTML-tiedostosi tulostuvat samaan hakemistoon kuin, missä Gedcom-tiedostosi sijaitsee (tai jos olet määritellyt asetukset tallennettavaksi muualle, siellä).
Tiedostojen oletusnimet ovat:

- GGframesPC.htm (yhdistelmäsivu grafiikalle ja teksteille)
- GGchartPC.htm (kaavio)
- GGoutlinePC.htm (yleiskaavio, jos tehty)
- GGreportPC.htm (tekstit ja nimiluettelo)
- GGtextPC.htm (tekstiraportti)
- GGnamesPC.htm (nimiluettelo)

Huom: lopussa oleva P muuttuu G kirjaimeksi jälkeläistulosteille, C tarkoittaa kaaviota (Chart) ja sen tilalle tulee T (Tree) puunäytöissä jne. Voit muuttaa nämä nimet haluamiksesi kohdassa Tiedosto - HTML tiedostonimet.

### Grafiikan ulkoasu

Jatketaan sivujen muokkaamista haluamaasi muotoon. Palaa aluksi välilehdelle Muodosta puu ja muokkaa sitä. (HTML välilehti oikealla näyttää jo laaditut tiedostot. Tämä näyttö ei muutu, ellet tee tiedostoja uusiksi.)
Avaa päävalikon kohta Ulkoasu - Grafiikan ulkoasu ja valitse 'Värit ja tausta' välilehti. Kokeile laatikoiden ja taustan värien muuttamista klikkaamalla väritettyä aluetta.
Avaa 'Koot ja fontit' välilehti ja katso mitä tapahtuu, kun muutat laatikoiden kokoa tai niiden välisiä etäisyyksiä.
Avaa nyt 'Grafiikan ulkoasu' välilehti ja tarkista mitä muuta voit muokata edelleen. Huomaa erityisesti grafiikan ja tekstin yhdistämisvaihtoehdot. Yläosa määrittelee yhdistelmäkaavion näyttöä (grafiikka ja tekstiraportti samassa näytössä omissa kehyksissä). Alempi osa määrittelee tekstiraportteja.
Hyväksy valintasi painamalla OK (tai Peruuta) ja sulje ikkuna.

### Grafiikan muokkaus

Näytöllä Muodosta puu ja muokkaa sitä voit muokata grafiikkaa usealla eri tavalla:

- klikkaa hiiren oikealla painikkeella mitä tahansa tekstiä (ei nimiä) ja muokkaa-ikkuna aukeaa
- klikkaa hiiren vasemmalla painikkeella ja raahaa painike alhaalla teksti toiseen paikkaan
- klikkaa hiiren oikealla painikkeella taustaa lisätäksesi uusia otsikoita
- klikkaa hiiren oikealla painikkeella nimeä muuttaaksesi sen esitysmuotoa (katso myös Seuraava aihe)

Jotta muutokset toteutuvat HTML-tiedostoon, sinun täytyy aktivoida vastaava HTML-välilehti oikealla. Näet silloin välittömästi,ovatko haluamasi muutokset tehty oikein.

### Grafiikan nimien muotoilu

Sen sijaan, että muuttaisit nimien muotoilua nimi nimeltä, voit tehdä sen systemaattisestikin. Mene päävalikon kohtaan Ulkoasu - Nimien muotoilu ja valitse välilehti Grafiikan nimien muotoilu. Voit määrittää nimien muotoilusäännöt ylhäältä alas. Ensimmäinen henkilölle soveltuva sääntö toteutetaan. Voit näin mm. näyttää etunimet henkilöille, joilla on sama sukunimi kuin lähtöhenkilöllä ja sukunimet muille. Valinnat teet luonnollisesti omien tarkoitusperiesi mukaisesti.
(Ensimmäinen välilehti koskee nimien muotoilua raporteissa. Voit samalla testata sitäkin. Valitse muotoilu ja katso miltä se näyttää painamalla Näytä painiketta.)
Tietosuojan vuoksi voit myös piilottaa nimet. Valinnat teet kohdassa Ulkoasu - Tietosuojasäännöt.
Täällä tekemäsi määrittelyt koskevat sekä grafiikkaa että tekstejä. Näytä painike osoittaa toimenpiteen lähtöhenkilön kohdalla (joka oli siis valittuna Lähiperhe kohdassa).

### Raportin ulkoasu

Voit myös muokata raporttien ulkoasua paljon. Mene päävalikon kohtaan Ulkoasu - Raportin ulkoasu. Avautuvassa ikkunassa on useita välilehtiä. Valitse ensimmäinen. Valitse pois vaikkapa Henkilötapahtumat ja raportista poistetaan syntymä- ja kuolinhetket sekä paikat. Tarkista asia Näytä painikkeella. Parempi olisi siis kuitenkin jättää Henkilötapahtumat valituksi. Muilta osin toiminnot ovat samanlaisia.
Käy läpi kaikki välilehdet, niin saat hyvän kuvan eri mahdollisuuksista tulostuksessa. Tietojen taso ja Huomautukset/Lähteet välilehdet antavat lisävalintoja tulostukseen. Näytä välilehti käsittää värit ja fontit. Yleistekstit välilehti kattaa linkit ja lopputekstit.

### Erityistä

Ohjelma sallii lukuisten parametrien muokkaamisen. Etsi tarvittaessa lisäohjeita WWW-ohjeista. Seuraavat asiat sinun tulee itse määritellä:

- päiväysten ja paikkojen muoto kohdassa (Ulkoasu - Ajan ja paikan muotoilu)
- Gedcom-tiedostolle käynnistettäessä suoritettavat tarkistukset (Valinnat - Gedcomin tarkistukset)
- Ei-standardin mukaisten tietojen (erityisesti päiväysten) käsittely Gedcomissa (Valinnat - Gedcomin käännös)
- käyttöliittymän kieli; voit tarvittaessa jopa muokata käyttöliittymää tai halutessasi jopa luoda uudelle kielelle käyttöliittymän (Valinnat - Käyttöliittymän kieli)
- raporteissa käytettävät sanonnat (Valinnat - Raporttitekstit)
- kieliriippuvaiset määrittelyt sanojen yhdistämiselle (kuten esim. ranskan kielessä "de Antoine" -> "d'Antoine" (Valinnat - Kielisäännöt)

WWW-ohjeet löytyvät päävalikon kohdasta Ohjeet - Ohje (engl.). Mutta nekään eivät ole täydelliset.

### Asetusten tallentaminen

Tallenna asetuksesi ennen kuin suljet ohjelman. Jos olet tehnyt muutoksia, joita et ole vielä tallentanut, ohjelma muistuttaa sinua siitä.
Tallennettavat asetukset käsittävät kaikki ohjelman parametrit: Gedcom tarkistukset, lähtöhenkilön valinnan, raporttien tekstit, grafiikkaesitysten ulkoasut, jne. Siksi on tärkeää:

1. tallentaa asetukset grafiikkaesityksen kanssa (mieluiten) samaan hakemistoon
2. käyttää Tuo-toimintoa (menu Tiedosto - Tuo asetukset jos haluat kopioida jonkin toisen kaavion asetuksia (kuten sen värit ja muotoilut).

### Seuraavan kerran

Uudelleen käynnistettäessä Genealogica Grafica palauttaa tilanteen mahdollisuuksien mukaan samaksi kuin se oli ohjelmaa viimeksi suljettaessa. Näin ollen se lukee Gedcomin, valitsee lähtöhenkilön, asemoi ikkunan jne. Voit ohittaa tämän toiminnon pitämällä alhaalla Shift-näppäintä avatessasi ohjelman.

Päävalikon kohdasta Tiedosto - Avaa olemassaoleva grafiikka voit avata aiemmin tallennetun parametritiedoston, jolloin sen mukainen Gedcom-tiedosto luetaan automaattisesti.