Bemærk: Afsnit starter med overskrifter i html header tags overskrift hvor * = 1..9. Disse overskrifter uddrages og præsenteres i en combobox. Når et afsnit er valgt, vises al tekst fra header frem til næste header. Teksten kan indeholde html tags som bliver fortolket. En tom linje omsættes til
.

### Introduktion

Genealogica Grafica er udviklet til fremstilling af grafisk præsentation af slægtsdata, med særlig vægt på internet publicering. Visse udvidede funktioner er kun tilgængelige for de der har doneret et bidrag (se Hjælp).
Følg trinene i denne instruktion for at fremstille den første anepræsentation. Vælg enten emnet direkte i boksen eller klik på Næste emne for at komme til næste afsnit. Når du har været igennem alle afsnit, har du en meget god ide om, hvilke muligheder programmet byder på.

### Opret et nyt tableau

For at kunne lave et tableau har du brug for en GEDCOM fil. Du kan eksportere en gedcomfil fra dit slægtsforskningsprogram. Genealogica Grafica skal have oplyst hvilken gedcomfil der skal bruges. På menu, vælg Filer og derefter Genstart med gedcomfil. Programmet vil derefter indlæse filen og undersøge dens data for fejl. Det kan tage nogle få sekunder. Forløbet indikeres i statusbjælken i bunden af vinduet. Derefter kan du vælge een af de grafiske valgmuligheder via menu Tableau (som eksempel kan f.eks. aneskema vælges).
Dine resulterende filer bliver gemt i samme mappe som gedcomfilen. Ønsker du en anden placering, kan den vælges nu. Dette gøres via menu Filer - gem indstillinger.

### Inspicer din gedcomfil

Der er en (rimelig) chance for at din gedcomfil indeholder ugyldige, inkonsistente eller usandsynlige datoer. Genealogica Grafica kan finde mange af disse fejl, og tjekker således gedcomfilen når den indlæses. Hvis der er fundet fejl vil der blive vist en meddelelse derom i en særskilt boks. Ved at klikke på et link i denne fejlboks, kan fejlene beses. Efterfølgende kan du på et hvilket som helst tidspunkt få adgang til denne rapport via menu Vis - Gedcomfejl.
Bemærk at tolkningen af datoer i en gedcomfil kan være sprogafhængig. Senere vil det blive forklaret hvordan dato formater skal specificeres. Du kan evt. have brug for at ændre disse formater og genindlæse gedcomfilen for at lave fornyede tjek.
Hvis din gedcom ikke indeholder fej kan næste emne skippes.

### Gennemse gedcomfejl

Gedcom fejlrapporten vises i et selvstændigt vindue. Rapportfilen viser først lidt generel statistik om selve testen og fortsætter med et antal sektioner - afhængigt af hvilke fejl der blev fundet.
Rapporten begrænser sig til det væsentlige: personen eller familien samt hvilken fejltype der blev fundet. (F.eks. barn født efter moders død.) I alle tilfælde er der medtaget link (ID på personen eller familien). Når du klikker på link vises alle gedcom data om personen eller familien i et nyt vindue. Samtidig vises en grafisk fremstilling af familiens struktur i hoved vinduet (Nærmeste familie fanen). Udstyret med denne indsigt bør det være muligt for dig at afgøre, hvorvidt der er tale om en reel fejl, samt hvordan denne fejl kan rettes. Simple korrektioner kan udføres i Gedcom viewer vinduet (Gedcom indhold).

### Vælg proband

Du har måske tænk dig en bestemt person, som vi kan bruge i et eksempel på en anepræsentation. Vedkommende kan findes og vælges på forskellige måder:

- klik i navnelisten og skriv det første bogstav i personens efternavn. Fortsæt derefter med musen. Du vil nu se at det efternavn du klikker på 'åbner' og afslører en række fornavne hvis der gemmer sig mere end een person med det pgl. efternavn.
- Søgning (menu Søg eller Ctrl+F). Søgefunktionsvinduet åbner og du kan indtaste en vilkårlig delmængde af personen navn, og derefter vælge fra de tilbudte resultater af søgningen.

Søgevinduet tillader også søgning efter gedcom ID'er (både INDI og FAM). Indtast blot ID nummer, med eller uden initialbogstav. Og hvis du søger med kun et spørgsmålstegn, resulterer det i en personliste ordnet efter størrelsen på deres anetræ.

### Browse gennem familier

Du vil bemærke at data i fremvisningen af Nærmeste familie er synkroniseret med navnelisten i venstre panel. Der findes derfor to forskellige måder at browse gennem data på:

1. ved at klikke på et navn i listen
2. ved at klikke på et en navneboks i Nærmeste familie display.

Prøv det. Prøv også hvad du kan udskrive (menu Udskrift - Aktuel display).
Hvis du nu højreklikker i området udenfor navneboksene, vil du få en liste over de personer du lige har haft kigget på. På den måde kan du hurtigt vælge og vende tilbage til et bestemt opslag. Denne 'historik' er også til rådighed via menu (Søg).

### Lav et arbejdstableau

Lad os her gå ud fra at dine indstillinger i det store og hele er i orden (især dit sprogvalg). Lad os så kaste et hurtigt blik på hvilke trin der indgår i processen med at fremstille et komplet tableau til publicering på internettet. Når først du har valgt din proband, er det i virkeligheden lige så nemt som at klø sig i nakken.

1. Klik på Konstruer og rediger træet fanen. Senere vil du bruge denne fane til at ændre navne, og tilføje tekst og link.
2. Klik derefter på Fremstil og vis HTML fanen. Derved oprettes og vises html filerne i en browser. På sidefaner kan du vælge imellem den samlede præsentation (i ramme) eller de individuelle grafiske præsentationer (Tableau) eller tekstfiler hver for sig.

### Check om dine filer er der

Dine (html) filer gemmes i den samme mappe som din gedcomfil (eller der hvor du gemmer din opsætning, hvis dette er i en anden mappe).
Filernes standardnavne er:

- GGframesPC.htm (Frames siden, sammenkæder grafisk fremstilling og tekst)
- GGchartPC.htm (den grafiske fremstilling)
- GGoutlinePC.htm (outline, hvis den eksisterer)
- GGreportPC.htm (sammenkæder tekst og navneindeks)
- GGtextPC.htm (tekstrapport)
- GGnamesPC.htm (navneindeks)

Bemærk: det afsluttende P vil være erstattet af G for efterkommerskema, C står for "chart" og kan være erstattet af T for træ. Du kan ændre disse filnavne via Filer - HTML filnavne.

### Tableau layout

De resterende trin omhandler justering af resultatsfiler efter din præference. Vi lægger ud med tableau. Vend først tilbage til Konstruer og rediger træet fanen. (I HTML fanen til højre er filerne allerede fremstillet. De ændringer du laver slår således ikke igennem i det du ser i dette vindue før du genskaber filerne.)
Åben menu Layout - Tableau layout og vælg Farver og Baggrund fanen. Prøv at ændre farver på bokse og baggrund ved at klikke i de farvelagte områder.
Åben Dimensioner og font fanen og se hvad der sker når du ændrer størrelse på bokse eller afstanden imellem dem.
Open nu Tableau præsentation fanen og undersøg hvilke slags emner du yderligere kan specificere. Bemæk særligt mulighederne for binding mellem tableau og tekst. Den øverste mulighed er for ren visning i rammer. De nedre muligheder vil resultere i at al tekst vises i pop-ups.
OK - lav de ændringer du ønsker (eller annuller de ændringer du prøvede at lave) og luk så vinduet.

### Tableau redigering

På fanen Konstruer og rediger træet kan du redigere tableau på forskellige måder:

- højreklik på en hvilken som helst tekst hvorefter der åbnes et redigeringsvindue der giver mulighed for at lave ændringer
- venstreklik og hold tasten nede på en hvilken som helst tekst for at flytte den
- højreklik på baggrunden for at tilføje nye etiketter
- højreklik på et navn for at ændre dets pæsentation (se også næste emne)

For at få disse ændringer til at slå igennem i de resulterende html filer, er du nødt til at aktivere HTML fanen til højre. Derved vil du automatisk kunne verificere at tingene hænger sammen på den måde du ønskede.

### Styling af tableaunavne

Istedet for at skifte navnestil på enkeltfils basis, så prøv istedet en systematisk fremgangsmåde. Vælg menu Layout - Navnestil og vælg der Navne i grafiske fremstillinger fanen. Du kan specificere regler der vil blive tolket oppefra og ned. Den førstkommende regel der passer på personen vil blive brugt. På den måde kan du f.eks. vise fornavne istedet for efternavne for bærere af famlienavnet og efternavne for alle andre. Dine valg vil afhænge af din præsentations formål.
(Den første fane er for navne i rapporter. Du kan lige så godt prøve at teste dette med det samme. Vælg en præsentation og se brug Vis knappen til at se hvad der kommer ud af det.)
Der findes en speciel funktion til at undertrykke navne af hensyn til privatlivs beskyttelse. Den kan findes under Layout - Privatlivsregler.
De regler du specificerer her, vil blive brugt på tableau og tekstrapporter. Vis knappen vil vise hvordan det påvirker probanden (den valgte person fra Nærmeste familie).

### Rapport layout

Du kan påvirke den tekstlige rapport betydeligt. Vælg menu Layout - Rapport layout. På den fremkomne boks findes forskellige faner. Vælg den første fane. Fravælg f.eks Livsbegivenheder hvorefter rapporter ikke længere viser fødsels og døds datoer og stednavne. Tjek virkningen af ændringer med Vis knappen. Det er nok bedst at lade Livsbegivenheder være valgt. De andre muligheder har tilsvarende virkning.
I bund og grund burde du nu løbe samtlige faner igennem for at få en fornemmelse af, hvilke valgmuligheder der eksisterer. Informationsdybde og NOTE/KILDE fanerne tillader yderligere valg vedr. fremvisning af tekster. Display fanen dækker farver og font. Og Generelle tekster fanen rummer link og trailer tekst.

### Særligt

Programmet tillader ændring af mange parameter. Tjek hjælpesiden på internettet for at se om der findes yderligere oplysninger om dette. De følgende enheder står til din rådighed:

- format på datoer og stednavne (Layout - Dato/stednavns formater)
- hvilke tjek der udføres ved opstart af din gedcom(Indstillinger - Gedcom check)
- håndtering af ustandardiseret notationer i gedcomfiler (i særdeleshed datoer) (Indstillinger - Gedcom oversættelse)
- brugerfladesprog; du kan sågar skifte brugerflade eller genskabe den i et komplet nyt sprog (Indstillinger - Brugerfladesprog)
- fraserne der bruges i rapporter (Indstillinger - Rapport fraser)
- sprogspecifikke regler for sammenskrivning af ord (som f.eks på fransk "de Antoine" -> "d'Antoine" (Indstillinger - Sprogregler)

Hjælp på internet er tilgængelig via Hjælp. Men, vær opmærksom på at denne hjælp måske ikke er komplet.

### Gem dine indstillinger

Gem dine indstillinger før du afslutter programmet. Skulle der være en eller anden ændring der ikke er gemt, vil Genealogica Grafica minde dig om det.
De indstillinger du gemmer omfatter alle programmets parameter: gedcom check, valg af proband, rapport fraser, tableau layout, osv. Det er derfor værd at huske på:

1. gem dine indstillinger fra tableauet (fortrinsvist i den samme mappe)
2. afprøv import funktionen (menu Fil - import indstillinger hvis du f.eks vil kopiere nogle parameter fra et andet tableau (som f.eks dets farver eller formater).

### Næste gang

Ved genstart vil Genealogica Grafica i størst mulig omfang genetablere de samme indstillinger som da du sidst forlod programmet. Således vil gedcomfilen blive indlæst, den samme proband vil være valgt, vinduesposition vil være genetablerer osv. Denne returnering til samme situation kan undgås ved at holde shift tasten nede mens programmet startes.

Med menu Fil - Åben eksisterende tableau kan du genåbne en tidligere gemt parameterfil. Den tilsvarende gedcomfil bliver automatisk indlæst.